สัญญา สlyสัญญาฟิวเจอร์สยาวด้วย Rollover
ยาวด้วย Rolloverหากพูดถึงการซื้อขายในตลาดล่วงหน้า หรือ Futures Market ผู้ลงทุนหลายท่านอาจจะคุ้นเคยกับการใช้กลยุทธ์ในการทำกำไรแบบระยะสั้น เพราะสัญญาฟิวเจอร์สมีอายุจำกัดจึงไม่สามารถถือยาวได้ แต่จริงๆ แล้วเราสามารถซื้อขายสัญญาฟิวเจอร์สแบบระยะยาวได้เช่นกัน โดยการ &#8220;Rollover&#8221; เพื่อคงสถานะการลงทุนที่ต้องการไว้เมื่อสัญญาใกล้หมดอายุ โดยในครั้งนี้คอลัมน์นัดพบฯ จะมาอธิบายเกี่ยวกับการ Rollover ว่าคืออะไร มีวิธีการทำได้อย่างไร และมีข้อดีข้อเสียอย่างไรบ้าง
19 เม.ย. 2556

ยาวด้วย Rolloverหากพูดถึงการซื้อขายในตลาดล่วงหน้า หรือ Futures Market ผู้ลงทุนหลายท่านอาจจะคุ้นเคยกับการใช้กลยุทธ์ในการทำกำไรแบบระยะสั้น เพราะสัญญาฟิวเจอร์สมีอายุจำกัดจึงไม่สามารถถือยาวได้ แต่จริงๆ แล้วเราสามารถซื้อขายสัญญาฟิวเจอร์สแบบระยะยาวได้เช่นกัน โดยการ “Rollover” เพื่อคงสถานะการลงทุนที่ต้องการไว้เมื่อสัญญาใกล้หมดอายุ โดยในครั้งนี้คอลัมน์นัดพบฯ จะมาอธิบายเกี่ยวกับการ Rollover ว่าคืออะไร มีวิธีการทำได้อย่างไร และมีข้อดีข้อเสียอย่างไรบ้าง
Rollover เปรียบเสมือนการต่ออายุสัญญาฟิวเจอร์สนั่นแหละครับ ด้วยการปิดสัญญาในซีรีส์เดิมที่จะหมดอายุ และไปเปิดสัญญาใหม่ในซีรีส์ถัดไป สำหรับการ Rollover นั้นสามารถทำได้ 2 วิธี วิธีแรก คือ การส่งคำสั่งปิดสัญญาเดือนใกล้ที่เราถืออยู่ และเปิดสัญญาเดือนไกลที่เราต้องการถือต่อ ยกตัวอย่างเช่น เดิมเรา Open Long BTSM13 ไว้ เมื่อสัญญาใกล้จะหมดอายุเราก็ทำการ Close Short BTSM13 เพื่อปิดสถานะเดือนใกล้ และ Open Long BTSU13 เพื่อเปิดสถานะเดือนไกล เป็นต้น 
ส่วนวิธีที่ 2 นั้นนับว่ายิ่งสะดวกมากขึ้น คือ การใช้ประโยชน์จาก Combination Order ครับ ยกตัวอย่างเช่น หากเราถือครองสัญญา BTSM13 ฝั่งซื้อ (Long) ซึ่งจะครบอายุสัญญาในอีกไม่กี่วัน แต่เราต้องการถือครองสถานะด้าน Long ต่อ ก็สามารถส่งคำสั่ง Buy Combination ใน BTSM13U13 เพื่อให้ระบบซื้อขายจับคู่ Short สัญญา BTSM13 เพื่อปิดสถานะ และจับคู่ Long BTSU13 เพื่อเปิดสถานะถือครองไปพร้อมๆ กันได้ โดยทั้งสองวิธีก็มีข้อดีข้อเสียแตกต่างกัน ขึ้นอยู่กับแต่ละคนจะเลือกใช้ให้เหมาะสมกับจังหวะและสถานการณ์นะครับ
มาถึงตรงนี้ หลายท่านอาจสงสัยว่าทำไมเราจึงต้องทำ Rollover ในเมื่อเราก็สามารถซื้อขายสัญญาเดือนไกลๆ ในตลาด TFEX ได้ คำตอบก็คือ เจ้าสัญญาตัวไกลๆ มักไม่ค่อยมีคนเข้ามาซื้อขาย เนื่องจากระยะเวลาอาจไกลเกินกว่าที่จะสามารถคาดการณ์ทิศทางของราคาได้ ซึ่งหากเราถือสัญญาเดือนไกลๆ ไว้ อาจมีความเสี่ยงกรณีที่ต้องการปิดสัญญาก็เป็นได้ ดังนั้นผู้ลงทุนส่วนใหญ่จึงนิยมซื้อขายสัญญาเดือนใกล้ และถ้าต้องการถือสัญญาระยะยาวก็จะทำการ Rollover เพื่อคงสถานะตนเองต่อไป แต่การ Rollover นั้น เราต้องจ่ายค่าธรรมเนียมการซื้อขายทุกๆ ครั้งด้วยนะครับ
เห็นมั้ยครับว่าจริงๆ แล้วฟิวเจอร์สก็สามารถใช้กลยุทธ์ซื้อขายในระยะยาวได้ ซึ่งเป็นอีกจุดเด่นที่น่าสนใจ โดยเฉพาะ Stock Futures ที่มีความคล้ายกับการลงทุนในหุ้น แต่ใช้ต้นทุนต่ำกว่ามากทั้งนี้ สำหรับผู้สนใจซื้อขายอนุพันธ์ TFEX ขอเชิญร่วมงาน TFEX Open House วันที่ 2728 เม.ย. 56 เวลา 10.00–17.00 น. ณ Meeting Room 14 ศูนย์การประชุมแห่งชาติสิริกิติ์ โดยท่านจะได้พบกับ Classroom มากมาย รวมถึงได้พบกับโบรกเกอร์ TFEX ชั้นนำ ดูรายละเอียดเพิ่มเติมที่ www.TFEX.co.th หรือสอบถาม SET Call Center 02-229-2222